Ահա թէ ի°նչ տարածութեան ու ի°նչ բովանդակութեան մէջ պէտք է տեսնել Դաշնակցութեան կեցուածքը« որ խորքին մէջ կը խտացնէ ու կը մարմնաւորէ բովանդակ հայութեան պահանջատիրութիւնն ու արդարատենչութիւնը: Հայութիւնը« իր բոլոր համայնքներով« քաղաքական հոսանքներով ու աշխարհագրական տարբեր միաւորներով« մեր Դատին ու լուծման էական միջոցներուն մասին բազմաթիւ կարծիքներ չունի« եւ այդ է պատճառը« որ ստեղծուած մտահոգութիւնները համատարած են« համահայկական են: Դրուած հարցը« ծագած մտահոգութիւնները կը բխին մեր հայրենիքին ու ժողովուրդին լինելութենէն: Ու եթէ կը տեսնենք մտահոգութեան տուն տուող վտանգին ու մարտահրաւէրին էութիւնը« անմիջապէս ու պարզ աչքով պիտի կարենանք հետեւցնել« որ կառավարական ընկերակցութենէն հեռանալու Դաշնակցութեան քայլը ճղճիմ մեկնաբանութիւններու արժանացնողները կա°մ հաւկուրութենէ կը տառապին« կամ ալ իրե°նք կը գտնուին այն դիտաւորութիւններու հունին մէջ« որոնք կը վերագրուին Դաշնակցութեան: Յամենայնդէպս« ասոնք էական հարցեր չեն ու չեն կրնար մեզ շեղել մեր հիմնական մտածումներէն՝ սխալներ չգործելու սպասումէն« մեր Դատի պատմութեան հոլովոյթին հաւատարիմ մնալու յանձնառութենէն: